
Λόγος και Μύθος κατά του Μηδενός 3 


α Φιλοσοφικά Μελετήματα είναι 
| µια ακόµα έκπληξη. που µας αφή- 
νει άναυδους μπροστά στη εµβρί- 
θεια και κυρίως τη βαθύτητα πνεύματος 
του Κώστα Παπαϊωάννου: πώς μπόρεσε, 
σε τόσο νεαρή ηλικία. να γράψει τέτοια 
πράγματα; ΊΝαι, είχε οπωσδήποτε άξιους 
ὁασκάλους, και ασφαλώς ήταν εξίσου 
άξιος μαθητής, όµως εδώ βρισκόμαστε 
γι άλλη µια φορά -ας θυμηθούμε το Οο 
Άνθρωπος κι ο Ίσκιος του-- μ’ ένα µυα- 
λό δυνατό και γόνιμο πολύ πιο πέρα από 
ενός συνήθως άριστου και φιλόπονου µα- 
θητή. Άρα, είμαστε μάλλον μάρτυρες όχι 
απλώς ενός «γερού μυαλού», αλλά µιας 
γενναίας και ευαίσθητης ψυχής συνάμα. 
Κατά κάποιον τρόπο, σε αυτό θα εστι- 
άσω την ομιλία µου, όµως θα ήθελα προ- 
ηγουµένως να σας διαβάσω ένα μικρό 
αλλά εξαιρετικά ενδιαφέρον απόσπασμα 
από τη συζήτηση ανάµεσα στον Ὠαοιιά 
ΒοιβῃεΖβ8]8, αρχισυντάκτη του γαλλικού 


περιοδικού (αιθιμγ, και τον Ετδηςοίς 
Βοτάες, η οποία έλαβε χώρα στις 22 Ίου- 
νίου του 2015. µε την ευκαιρία της πα- 
ρουσίασης του βιβλίου Κορίας Βαραϊο- 
απποι (1925-1061) 1ο. Ιᾷόος οοΠίγο ἰ6 
ΝόαΠΐ, που έγραψε ο δεύτερος και Κκυκλο- 
φόρησε στη Γαλλία το 2015: 
ΓὈ.Β.: Μαζί µε τους συμπατριώτες του. 
Κώστα Αζελό και Καστοριάδη, ο Κάῶ- 
στας Παπαϊωάννου σήμάὀεψε βαθιά τον 
πνευματικὀ χῶρο των αποστατῶν του 
μαρᾷισμού. Μπορούμε να μιλάμε για Φι- 
λοσοφικά Μελετήματα µια ελληνική µή- 
τρα τής κριτικής του γραφειοκρατικού 
μαρξισμού; 

Ε.Β.: Απολύτως! Είναι µια απὀ τις 
µεγάλες συνεισφορές της Ελλάδας στην 
πολιτική φιλοσοφία του 205ύ αιώνα, και 
ιδιαίτερα εκείνης της γενιάς που γεννή- 
θηκε τη δεκαετία του 1920. Το 1945. οι 
περισσότεροι από τους Γάλλους φιλοσό- 
φους δεν γνώριζαν καλά τον Μαρξ και 
είχαν µια πολύ ασαφή γνώση του Χέ- 





Ἐ Εισήγηση που εκφωνήθηκε στην παρουσίαση του βιβλίου του Κώστα Παπαϊωάννου 
Φιλοσοφικά Μελετήματα (Εναλλακτικές Εκδόσεις, Αθήνα, 2016). στον χώρο πολιτι- 
κής και πολιτισμού «Ρήγας Βελεστινλής», στις 23 Μαρτίου 2017. 

γκελ. Οι νεαροί Έλληνες που ἠἦρθαν στο 
Παρίσι βρίσκονταν πολύ πιο μπροστά 
από αυτούς. Ἠξεραν πέντε γλώσσες: αρ- 
χαία και νέα ελληνικά, λατινικά. αγγλι- 
κά. γερμανικά και γαλλικά. Ἐίχαν κιό- 
λας ξεκινήσει να μελετούν απὀ το πρω- 
τότυπο τον Χέγκελ, τον Χέλντερλιν, τον 
Μαρξ και τον Νίτσε. Μια τόσο µεγάλη 
πνευματική και γλωσσική ευρύτητα ευ- 
νοεί το κριτικό πνεύμα! Σε αυτά να προ- 
σθέσουµε και την άµεση εμπειρία τους 
του γραφειοκρατικούὐ κομμουνισμού, 
µέσα στην Αντίσταση. Για παράδειγµα, 
υποδέχτηκαν το έτος 1956 σαν µια απε- 
λευθέρωση. τη στιγµή που πάμπολλοι 
Γάλλοι διανοούμενοι βίὠσαν τραυµατι- 
κά την έκθεση του «συντρόφου ΧἎρου- 
στσόφ». Τα γεγονότα επιβεβαίωναν τις 
αναλύσεις των Ελλήνων, εκεί που για 
τους άλλους σήµαιναν τη συντριβή των 
ψευδαισθήσεών τους. Ωστόσο, µόνο 
µετά τον Μάη του 1968. την καταστολή 
της Άνοιξης της Πράγας και την κυκλο- 
φορία του Αρχιπέλαγος Γκουλάγκ ανα- 
γνωρίστηκε πραγματικά η κριτική τους. 
Ανάµεικτα, νομίζω, τα συναισθήματα 
που µας προκαλούν τα παραπάνω λόγια. 
Χαρά απὀ το ενδιαφέρον για τη σκέψη 
του Κώστα Παπαϊωάννου, αλλά και κά- 
ποια θλίψη όταν͵ σε αντιπαραβολή, βλέ- 
πουµε σημερινούς Έλληνες στοχαστές να 
σπεύδουν να συγχρονιστούν ασθµαίνο- 
ντας µε το βήμα των πιο µοδάτων ρευ- 
µάτων της Ὡσπερίας, αντί να κάνουν αυ- 
τήν ακριβώς τη διαφορά που έκαναν τότε 
εκείνα τα «παιδαρέλια» του Ματαρόα. 
Πράγματι, λοιπόν, όπως το επισηµαί- 
νει ο Φρανσουά Μπορντ. μπορούμε να 
δούμε τη σκέψη του Ιζ.Π. ὡς µια µεγά- 
λη συνεισφορά στην πολιτική φιλοσοφία 
του 2050ύ αιώνα, αν και το έργο του ξεπερ- 
νά κατά πολύ το πολιτικό: τι να πει κα- 

νείς για συγκλονιστικά βιβλία του όπως 
λ.χ. το 1Ιἔχνη και Πολιτισμός στην Αρ- 
χαία Ελλάδα, ή το Βυζαντινή και Ρώσική 
Ζωγραφική; Παρ’ όλα αυτά, εάν θέλου- 
µε να καταλάβουμε καλύτερα τον Κ.Π., 
πρέπει στα όσα σημειώνει εδώ ο Μπορντ 
να προσθέσουμε ότι, πριν απὀ την εµπει- 
ρία του σταλινισμού. είχε άµεση εμπειρία 
τόσο του ναζισμού όσο και της μεταξικής 
ὁικτατορίας, εκείνου του ανόητου ολο- 
κληρωτικού σχεδίου ενός «τρίτου ελλη- 
νικού πολιτισμού», µε πρότυπο. λέει, την 
αρχαία Σπάρτη. 

Ἠπομένως, ναι, στο κέντρο της σκέ- 
Ψης και της αγωνίας του Ι«.Π. βρίσκε- 
ται η εναντίωση στον Ολοκληρωτισμό, 
όµως θα ήταν εξαιρετικά αποψιλωτικό 
της συνεισφοράς του εάν τον θεωρούσα- 
µε µόνο ὡς «αποστάτη του μαρξισμού» 
και «ήρωα του φιλελευθερισμού». Άλλα- 
στε. είχε προειδοποιήσει αυστηρά όσους 
θα ήθελαν να τον ὃουν έτσι: «Αν θελή- 
σουµε να βρούμε ένα ίχνος Φφιλελευθε- 
ρισμού, όπως τον εννοούμε εμείς, µέσα 
στην ιστορία της πόλης στην οποία ακού- 
στηκε ο Επιτάφιος, πολύ γρήγορα ϐ᾽ απο- 
γοητευτούµε και ίσως και κινδυνέψουµε 
να πέσουµε στην άλλη άκρη του φιλε- 
λευθερισμού και να δούµε την του πρῶ- 
του ανὸρός αρχή σαν το προοίµιο του ΠΠ]- 
τοτρτίηΖΙΡ και τον Ηρόδοτο σαν τον πρό- 
το φασίστα, όπως το θέλει ο μεγαλύτερος 
Ιταλός φιλόλογος του Μεσοπολέμου!»'. 

Ακόμα βαθύτερα: η εναντίωση του 
Κ.Π. στον πολιτικό Ολοκληρωτισμό ήταν 
εκδήλωση και έκφραση µιας πολύ ριζικό- 
τερης οπτικής του -- και αυτήν θα επιχει- 
ρήσω να παρουσιάσω πάρα πολύ σύντο- 
μα εδώ. διότι η οπτική του αυτή δεν είναι 


| Κ.Π.. Φιλοσοφικά Μελετήματα, «Ο Τραγικός 
Άνθρωπος», σ. 102. 

µόνο ενδιαφέρουσα αλλά κι εζαιρετικά 
επίκαιρη. καθώς ξεφεύγει από µια απλή 
και Ίδη παρωχηµένη κριτική του σταλι- 
νισμού, και προχωρεί, ήδη από τη δεκαε- 
τία του 1950, στην κριτική τῆς σὐγχρονής 
εποχής µας. 


Φιλόσοφος τής σὐνθεσης 
και τής αντίθεσης 


Έχει πάρα πολύ σωστά επισημανθεί πως 
ο Ι..Π. ήταν φιλόσοφοςτης «μεγάλης σύν- 
θεσής»., Και πιο συγκεκριµένα -βλ. π.χ. 
το ΕΙσαγωγικό Σδηµείωμα στο αφιέρωμα 
του νέου 4{ὀγιου Ερμή” στον Παπαϊφάν- 
νου-- τῆς σύνθεσης ανάµεσα στην αρχαι- 
οελληνική σύλληψη του κόσμου και την 
εσχατολογική οπτική. η οποία χαρακτη- 
ρίζει την ιουδαιοχριστιανική και την εγε- 
λομαρξιστική παράδοση. 

Πολύ σωστά έχει επισημανθεί, επίσης, 
πως ήταν και φιλόσοφος µιας «μεγάλης 
αντίθεσης». αυτής που σημειώνει ο Αλαίν 
Πονς, στην εισαγωγή του στο Π αποθέω- 
σή τής Ιστορίας, γράφοντας: 

Όλη η σκέψη του Ι..Π. οργανώνεται 

γύρω από µια αντίθεση. Από τη µια µε- 

ριά υπάρχει ο µοντέρνος άνθρωπος, 
που θέλει τον εαυτό του ολοκληρωτικά 
ιστορικό όν, και απὀ την άλλη ο κλασι- 

Κός ελληνικός άνθρωπος, που δεν µπο- 

ρεί να νοηθεί παρά µέσα στο σταθερό 

πλαίσιο ενός αιώνιου κόσμου. 
Φα έλεγα λοιπόν πως ίσως μπορούμε 
να καταλάβουμε βαθύτερα τον Ι..Π. ως 
τον στοχαστή µιας μεγάλης σύνθεσης 
και µιας μεγάλης αντίθεσης συνάµα: τής 
σύνθεσης του 4{όγου µε τον Μύθο εναντί- 
ον του Μήδενός. Να. συγκεκριµένα. για- 
τί μιλώ για έναν άνθρωπο που δεν είχε 


“Νέος Ερμής ο 4όγιος. τχ.10. Μάιος-Δεκέμβρι- 
ος 2012. 


µόνο γερό μυαλό (πόσα γερά µυαλά δεν 
γοητεύει άραγε το Μηδέν;). αλλά συνάµα 
γενναία κι ευαίσθητη ψυχή. 

Λόγος, Μύθος, Μηδέν. Οιτρεις µεγά- 
λες «στιγμέο) του ανθρώπινου πνεύµα- 
τος, που το παιχνίδι τους έχει διακύβευμα 
βαρύ --τι άλλο:;--. το ζήτημα του Νοήμα- 
τος, δηλαδή των 4ζιών και τὴς απολύτως 
συνδεδεµένης µε αυτές συγκρότησης ΓΠό- 
λεως. Αςτις επισκεφτούµε µία προς µία. 


4ὀγος 
Οπωσδήποτε, ο Κ.Π. είναι άνθρωπος της 
λογικής εξέτασης, ὠστόσο διευκρινίζει 
μιλώντας για τον Σωκράτη: 
Ἠταν ορθολογιστής, αυτό όµως δεν ση- 
µαίνει πως ήταν κλεισμένος στο στενό 
καβούκι της κοινής λογικής. Παραδέχε- 
ται ότι πιστεύει στο Δαιμόνιό του’... 
Το «δαιμόνιο»: δηλαδή. αυτό που: 


σε πλατωνική διάλεκτο θα μπορούσαμε 
να το ορίσουμε σαν την ιδέα της Όπερ- 
βατικής, της, πριν απὀ κάθε εμπειρία, 
Ενότητας του ανθρώπου {...) που δίνει 
στον άνθρωπο τη δυνατότητα να φρονεί 
αθάνατα και θεία (Τίμαιος 90 α)”. 


Εξηγεί έτσι καθαρά. σε µια υποσηµείωσή 

του στο «Ο Ωνήσκων Σωκράτης», ότι µι- 

λάει για ένα Λόγο: 
όπως τον αντιλαμβάνονταν ο Πλάτων ἡ 
ο Σολωμός, κάτι πλατύτερο απ᾿ τη διά- 
νοια εφόσον συλλαμβάνει το άρρητον, 
το πνεύμα στην ενότητα τῶν λειτουρ- 
γιών του, µια απέραντη δηλαδή µορ- 
φοπλαστική δύναμη ταυτισµένη µε την 
Ποίηση, που ολοένα ευρύνεται σε µεγα- 
λύτερους κύκλους χωρίς να χει καθο- 





ΣΧ.Π.,. Φιλοσοφικά Μελετήματα, «Ο Θνήσκων 
Σωκράτης», σ. 22. 


4 Κ.Π... ὀπ.π., «Πλάτων ο Ειδώς», σ. 50. 52. 

ρισµένα όρια και που μάλιστα περιλαμ.- 
βάνει µέσα του στοιχεία που δεν τα επι- 
βεβαιώνει η κοινή μαθηματική λογική. 
Δεν είναι επομένως τόσο παράξενο που 
τόσο νεαρός συνειδητοποιεί µε τον διαυ- 
γέστερο και πιο δραματικό τρόπο τα όρια 
ακόµα και τούτου του πλατύτερου Λό- 
γου, ρωτώντας µε αγωνία: 
Ναι, αλλά ο Λόγος και η Γνώση είναι 
άραγε πράγματι σε θέση να φέρουν τη 
σωτηρία; Και, γενικότερα, σ’᾽ εποχές πα- 
ρακµασμµένες και εκφυλισµένες υπάρχει 
σωτηρία; Εδώ παρατηρούμε την τρα- 
γικότητα που έχουν µέσα τους όλες οι 
προσπάθειες τῶν προικισµένων ατόμων 
για να ξεφύγουν από την παρακμή {....) 
Ο Σωκράτης, για να πολεμήσει τους Σ0- 
φιστές, έπρεπε να µεταχειριστεί τα ίδια 
όπλα: τη λογική ανάλυση. την απλοϊκή 
τάση να θέλει να ερμηνεύει όλα τα προ- 
βλήματα της ζωής και της φύσεως µε τη 
λογική και µόνο μ᾿ αυτή νατις δικαιώσει 
(...) Τα άµεσα αποτελέσματα της κρι- 
τικής του ήταν καταστρεπτικά για ορι- 
σµένα άτοµα {...) που έγιναν χειρότε- 
ροι απ’ ό,τι ήταν, γιατί δεν ήταν σε θέση 
να εννοῄήσουν τη θετική πλευρά της σω- 
κρατικής κριτικής και γι’ αυτό δεν µπο- 
ρούσαν να καλλιεργήσουν πραγματικά 
την ψυχή τους διοχετεύοντας όλες τις 
δυνάµεις τους προς το Αγαθό». 


Μύθος 
Γνωρίζοντας άριστα ο Κ.Π. τον κίνδυ- 
νο που διατρέχει ο Λόγος όταν προσδε- 
θεί σ᾽ ένα άρµα --το άρμα του Μηδενόςι--. 
που απομακρύνει τις Ψυχικές δυνάμεις 
από το Αγαθό, αντιλαμβάνεται ξεκάθαρα 
τη σπουδαιότητα του άλλου πόλου του 
πνεύματος, του Μύθου: 





ΣΙ.Π.. ὀπ.π., «Ο Θνήσκων Σωκράτης», σ. 23. 

Τίποτα ὃεν υπάρχει πιο χαρακτηριστι- 
κό για την προσπάθεια του Πλάτωνα ν᾿ 
απαντήσει σ᾿ ένα απὀ τα πιο αγωνιώδη 
προβλήματα της εποχής της παρακμής, 
αναζωογονώντας το βαθύ μεταφυσικό 
αίσθηµα του Αισχύλου και να το συνὸυ- 
άσει µε τον σὠκρατικό ουμµανισµό, από 
τον Μύθο της Πολιτείας (614-621). όπου 
συνδυάζεται η καθαρά ουµανιστική ιδέα 
της προσωπικής ευθύνης µε την καθαρά 
ὑπερβατική ιδέα του πεπρωμένουἑ. 
Είναι πραγματικά συγκλονιστικό που ένα 
παιδί μόλις 17 χρονών αντιλαμβάνεται 
τον Λόγο σε συνάρτηση µε τον Μύθο, κι 
ακόµα πως, όταν και ο Μύθος απὀ την 
πλευρά του αποσυνδεθεί από τον Λόγο, 
γίνεται και τούτος όργανο υποδούλωσης 
και ολέθρου. 

Ἠδη από τη δοκιμή του «Ο Τραγι- 
κός Άνθρωπος κι ο Ουµανιστικός Πολιτι- 
σµός», στα τέλη τῆς δεκαετίας του 1940 
µε αρχές του 50. ο Κ.Π. τονίζει τον σω- 
τήριο για τη ὀηµοκρατική παιδεία ρόλο 
της Γραγωδίας αφ᾿ ης στιγμής «το διονυ- 
σιακό ρίγος µεταπλάθεται απὀ έκσταση 
μπροστά στο Διόνυσο σε κατάνυξη µπρο- 
στά στη 4ίκή και την Ύβρη. αυτές τις ὃυο 
θεμελιώδεις πολιτικές έννοιες που ταυ- 
τόχρονα είναι θεμελιώδεις εμπειρίες της 
θρησκευτικής και της ηθικής ζωής του 
αρχαϊκού ελληνισμού». 

Και ήδη απὀ τότε -προσεγγίζοντας εκ- 
πληκτικά π.χ. την κριτική σκέψη του Ζακ 
Ελλύλ-- ξεχωρίζειτον κλασικό Μύθο, µια 
«γέφυρα που ένωνε το λαϊκό πνεύμα µε 
τις ατομικές συνειδήσεις», από: 

το σημερινό Μύθο, είτε πρόκειται για το 

Χιτλερικό, το Δημοκρατικό ή το Σταλι- 

νικό Μύθο, είτε ακόµα για τις ραδιοφῶ- 

νικές φάρσες του Όρσον 1 ουέλλες, [που 





ό]ς.Π.. ὀπ.π., «Πλάτων ο Ειδώς», σ. 5-53. 

ὃεν είναι παρά] ζήτημα τεχνικών µέσων 
και μηχανισμού, ζήτημα τεχνικής των 
συνειδήσεων και προπαγάνδα, δηλαδή 
το κύριο όργανο µε το οποίο µια εποχή 
χωρίς προοπτική (...) εξαφανίζει το λα- 
ἴκό πνεύμα και την ατομική συνείδηση’. 


λΜήόέν 

Η αγωνία επομένως του Ι.Π. εντοπίζε- 
ται στην επίγνωση που έχει του κινδύνου. 
τον οποίο διατρέχουν οι ὃυο στιγμές του 
πνεύματος, ο Λόγος και ο Μύθος, εάν δεν 
«συνεργαστούν» και αν επομένως αφε- 
θούν, η καθεμιά από τη µεριά της, στην 
έλξη του Μηδενός. Γι’ αυτό κι η σκέψη 
του είναι καταλυτικά επίκαιρη αφού αυτό 
φαίνεται πως συνέβη µετον κυρίαρχο σή- 
μερα πολιτισμό, όπου ο Λόγος συντάχθη- 
Κε µε το Μηδέν στο μέτρο που απετάχθη 
µετά βδελυγµίας τον Μύθο κι έτρεξε µα- 
κριά από το Τραγικό. 

Ἠίναι πράγματι χαρακτηριστικό ότι,͵ 
για τον Ιζ.ΠΗ.. ο Μηδενισµός σχετίζεται µε 
µια εζαρθρωτική υπερδιέγερσή του 4όγου, 
που φέρει µέσα της ένα ψύχος. Αναλύο- 
ντας λ.χ. τον σταλινισµό, μιλάει για «Ψυ- 
χρή ιδεολογία». ενώ, ήδη στα 17 του. µι- 
λώντας για τους Σοφιστές, σημειώνει: 


Η τόλµη της σκέψης που δεν σταματάει 
µπρος σε τίποτα. που ὃεν σέβεται τίπο- 
τα (...) Κάθε παράδοση στις ηθικές και 
θρησκευτικές αντιλήψεις, που δεν δι- 
καιωνόταν από τη Σκέψη. υποβαλλόταν 
σε αμείλιχτο έλεγχο μόλις η παντοδύνα- 
µη αυτή διαλεκτική την άγγιζε µετο πα- 
γερό της βλέμμα). 

Έτσι, ορίζει κι εξηγεί ετούτο το Μηδέν 

συνουάζοντάς το µε τον τεχνικό ολοκλή- 





ΤΙ..Π.. ὀπ.π., «Ο Τραγικός Άνθρωπος», σ. 1090. 
δΊ..Π.. ὀπ.π., «Ο Θνήσκων Σωκράτης», σ. 24. 

ῥρωτισιό. Διότι γι’ αυτόν, ο µηδενισµός 
ὃεν εξαντλείται στην επιφάνεια µιας ἀρ- 
νησης τῶν πάντων - συγκεκριµένα: τῶν 
Αξιών, µε πρόσχημα την αδυναμία λογι- 
κής θεμελίωσης του Δέοντος απὀ το Εἰ- 
ναι--, αλλά σε κάτι που θυμίζει κατευθεί- 
αν αυτά που έγραφε, στα τέλη τῆς δεκαε- 
τίας του 1950. ο φιλόσοφος Φριτς Λάιστ 
μιλώντας για τον ναζισµό: 

Δεν είναι το χάος το χαρακτηριστικό 
στοιχείο του μηδενισμού, ή του κράτους 
που γίνεται λεία του μηδενισμού. Φυσι- 
κά µπορεί ένα µηδενιστικό κόµµα να εκ- 
µεταλλευτεί ή και να προξενήσει το χάος 
και την αταξία, για να διευκολυνθεί από 
τις χαοτικές καταστάσεις και να καταλά- 
βει την εξουσία. Όμως ποτέ άλλοτε δεν 
λειτούργησε µε τόση ακρίρεια η εκτελε- 
στική εξουσία και η οφειλόμενη σε αυ- 
τήν τάξη. όπως στα ολοκληρωτικά καθε- 
στώτα, που είναι το πιο φανερό σημάδι 
της µηδενιστικής εποχής µας. Ακόμα κιο 
θάνατος κατάντησε ένα απλό μέτρο της 
εξουσίας. Χάρη στην τέλεια λειτουργία 
του κρατικού μηχανισμού εξολοθρεύο- 
νται εκατομμύρια ανθρώπων στα ολο- 
Κκληρωτικά καθεστώτα. Η τάξη και όχιτο 
χάος είναι το χαρακτηριστικό του µηδε- 
νιστικού καθεστώτος. Ἡ αριθµομηχανή 
παίζει πρωτεύοντα ρόλο στα ολοκληρω- 
τικά, µηδενιστικά καθεστώτα -- κι ο άν- 
θρωπος γίνεται ένα απλό αντικείµενο των 
λογαριασμών τους”. 


Εμπρός στο ἀἁπλήστο Τἴποτα 
Ερχόµαστε λοιπόν ακριβώς στο πιο ζω- 
τικὀ σηµείο της σκέψης του Ι-.Π.. αυτό 
που αφορά το σήµερα και συμπυκνώνε- 
ται στην εναντίωσή του όχι απλώς στον 
«Ολοκληρωτισμό», αλλά πολύ βαθύτε- 





» Φριτς Λάιστ. Γειτονία µε 4αίμονες. 1960 

ρα στον Μήδενισιιό, τον οποίο βλέπει να 
κυριαρχεί παντού ὀπου «εμφανίστηκαν 
κι επικράτησαν θεωρίες που συγκλίνουν 
στην κοινή άρνηση του πνεύματος από 
πρωταρχικού. θεμελιακού στοιχείου της 
ανθρώπινης ὑπαρξης»''. 

Ναι, ο Κ.Π. αγωνίστηκε ν᾿ αντιπαρα- 
θέσει στο Μηδέν µια συμπαιγνία του Λό- 
γου µετον Μύθο καιτο Τραγικό, αλλά το 
κρίσιμο ερώτήµα παραμένει. Όπως ξέρου- 
με, ο σύγχρονος Μηδενισµός είναι οπλι- 
σµένος µε το επιχείρηµα (του Χιούμ) ότι 
ὃεν είναι ὀυνατόν απὀ το «Είναυ να συ- 
νάγουµε λογικά το «Δέον») και ότι, εποµέ- 
νως, το «Δέον») (οι Αξίες και το συναφές 
µε αυτές Νόημα κοντολογίς) είναι «αθε- 
μελίωτο» και καρπός απλώς αυθαίρετων 
«αποφάσεων» (ντεσιἁονισµός, το ακαδη- 
µαϊκό όνοµα αυτού του φρούτου). Ι 1νε- 
ται, λοιπόν, άραγε, ο σημερινός άνθρα- 
πος να προσφύγει και πάλι στον Μύθο µε 
τον Λόγο, ώστε να σώσειτις Αξίες, στηρι- 
ζόμενος σε µια κοσµοεικόνα στην οποία, 
όπως συνέβαινε στον μυθικό Κόσμο. το 
«Είναυ και το «Δέον» θα συμπίπτουν; 
Μπορεί λ.χ. να ξαναδεί τη Φύση σαν ένα 
ζωντανό Ἱερό και όχι σαν Πράγμα; 

Φαντάζει αδύνατον -- κι εδώ καταλα- 
βαίνουμε το βάθος τῆς ερώτησης του νεα- 
ρού Κ..Π.,. «υπάρχει άραγε σωτηρία σ᾿᾽ επο- 
χές παρακµασμµένες και εκφυλισμένες.)». 


Αδύνατον, τουλάχιστον έως ότου φτάσου- 
µε στον πάτο των συνεπειών του Μήδενός, 
όπως τις περιγράφει στιβαρά στο κείμενό 
του για τον Χατζηκυριάκο-Ι κίκα: 
Η εποχή µας, που φαντάζεται πως εἰ- 
ναι η πρώτη που αναγνώρισε την εργα- 
σία ὡς αξία», και όπου «δεν φοβόμα- 
στε τους θεούς Κι οι μοντέρνες εκκλη- 
σίες µας είναι σαν οδοντοϊατρεία, όταν 
ὃεν γεμίζουν το κενό µε στείρα και άθεα 
αντίγραφα», είναι η εποχή όπου κατα- 
ντήσαµε «να µη συναντάμε γύρω µας 
παρά πράγµατα βουβά. μακρινά ή πρό- 
χειρα, αδιάφορα ή βολικά. αλλά πάντο- 
τε ξένα κιιδωµένα µε µάτι τόσο εχθρικό 
ή ὠφελιμιστικό ώστε αποκλείεται να τα 
συμπαθήσουµε, ν᾿ αναγνωρίσουμε την 
αυθυπαρξία τους και να προσδέσουµε 
την εφήµερή µας ύπαρξη στη δική τους 
ακατάλυτη κι απροβληµάτιστη μυστική 
ὐπαρξη'). 
Η αγωνίατου Κ.Π. να συνενώσει καιπάλι 
τον Λόγο και τον Μύθο, ώστε ν᾿ αποµα- 
κρύνει το Μηδέν και να διασωθεί το Νό- 
μα, είναι η αγωνία της εποχής µας, η 
αγωνία µας. Το παρήγορο είναι πως βρι- 
σκόµαστε σήµερα ακόµα πιο βαθιά µέσα 
στην «καρδιά του κτήνους» απ’ ό,τι εκεί- 
νος, κι ίσως έτσι µας είναι ευκολότερο να 
ὁιακρίνουµε προς τα πού υπάρχει φως δι- 
εξόδου. 


-δέκ- 


Κώστας Παπαϊώάννου, ὤ Άνθρωπος κι ο 


Ίσκιος του. 1951. 

. ἘΚ.Π., Φιλοσοφικά Μελετήματα, «Ο Κόσμος 
ως Παράσταση και ως Παρουσίᾳ». 


